CELEX: 62009CN0351
Language: ro
Date: 2009-08-28 00:00:00
Title: Cauza C-351/09: Acțiune introdusă la 28 august 2009 — Comisia Comunităților Europene/Republica Malta

7.11.2009   
            
            
               RO
            
            
               Jurnalul Oficial al Uniunii Europene
            
            
               C 267/45
            
         Acțiune introdusă la 28 august 2009 — Comisia Comunităților Europene/Republica Malta
   (Cauza C-351/09)
   2009/C 267/77
   Limba de procedură: engleza
   
      Părțile
   
   
      Reclamantă: Comisia Comunităților Europene (reprezentanți: S. Pardo Quintillán, K. Xuereb, agenți)
   
      Pârâtă: Republica Malta
   
      Concluziile reclamantei
   
   
               —
            
            
               Constatarea faptului că Republica Malta,
               
                           (a)
                        
                        
                           prin omiterea elaborării programelor de monitorizare a stării apelor de suprafață și a punerii lor în aplicare potrivit articolului 8 alineatele (1) și (2) din Directiva 2000/60/CE (1),
                        
                     
                           (b)
                        
                        
                           prin omiterea, de asemenea, a respectării obligației de a prezenta rapoarte de sinteză cu privire la programele de monitorizare a apelor de suprafață potrivit articolului 15 alineatul (2) din această directivă,
                        
                     încalcă articolele 8 și 15 din directiva menționată;
            
         
               —
            
            
               obligarea Republicii Malta la plata cheltuielilor de judecată.
            
         
      Motivele și principalele argumente
   
   Potrivit articolului 15 alineatul (2) din directivă, data limită pentru prezentarea rapoartelor de sinteză privind programele de monitorizare a fost stabilit la 22 martie 2007. În plus, obligația de a prezenta raportul de sinteză cu privire la programele de monitorizare a apelor de suprafață este independentă de obligația de a prezenta primul plan de gestionare a bazinelor hidrografice. În prezent, raportul de sinteză privind programele de monitorizare a apelor de suprafață nu este disponibil. Prin urmare, Comisia consideră că Republica Malta nu și-a îndeplinit obligațiile care îi revin în temeiul articolului 15 alineatul (2) din directivă.
   În plus, având în vedere informația menționată anterior furnizată de Republica Malta și lipsa de informații referitoare la raportul de sinteză cu privire la programele de monitorizare a apelor de suprafață pe care Republica Malta trebuie să îl prezinte, Comisia consideră, prin urmare, că Republica Malta a omis până în prezent să elaboreze programele de monitorizare a apelor de suprafață și să le facă operaționale potrivit articolului 8 alineatele (1) și (2) din directivă. Aceste programe sunt esențiale pentru a obține o viziune coerentă și completă a stării apelor din cadrul fiecărui district hidrografic (2).
   
      (1)  Directiva 2000/60/CE a Parlamentului European și a Consiliului din 23 octombrie 2000 de stabilire a unui cadru de politică comunitară în domeniul apei (JO L 327, p. 1, Ediție specială, 15/vol. 6, p. 193).
   
      (2)  Articolul 8 alineatul (1) din Directiva 2000/60/CE.